Notum sit presentibus et futuris quod ego Ranerius, dominus Borbone, et frater meus Henricus, laudavimus et concessimus domui Morimundi totum molendinum cum batatario quod dicitur Ad Vada, in via de Sarcurs, que A., mater nostra, et Ranerius, pater noster, eidem domui in elemosinam donaverunt perpetuo pacifice possidenda, eandemque elemosinam promisimus pro posse nostro ab universorum injuria defensare pariter et tueri. Hec omnia laudaverunt Gilleta uxor mea et filii mei Fulco, Galterus, Raynardus, Johannes, et filia Helvyz. Testes : Theodericus supprior, Rodulphus cellerarius, Petrus monachus Morimundi, Johannes sacerdos Borbone et Wiardus prepositus, Henricus de Arecurt, Ulricus villicus de Randeville. In cujus rei memoriam atque perpetuum firmitatem, presens scriptum sigilli mei testimonio roboravi. ANNO ab incarnatione DOMINI millesimo ducentesimo SEPTIMO.